60 “Zuha, wena musali,+ benyisa liseli, kakuli liseli lahao litile.Kanya ya Jehova ibenya fahalimwaa hao.+2 Kakuli hakubone! lififi likwahezi lifasiMi lififi lelituna likwahezi macaba;Kono Jehova ukabenya fahalimwaa hao,Mi kanya yahae ikabonahala fahalimwaa hao.3 Macaba akataha kwa liseli lahao+Mi malena+ bakataha kwa kanya yahao yebenya.*+4 Inula meeto ahao, utalime mwa maneku kaufela!Bakopani kaufelaa bona; bataha ku wena.Bana bahao babashimani bataha kuzwa kwahule,+Mi bana bahao babasizana bataha, bashimbilwe fa linoka.+5 Ka nako yeo, ukabona mi ukawabelwa,+Mi pilu yahao ikalukuma ni kuyuboka,Kakuli bufumu bwa liwate bukaliba ku wena;Tutu ya macaba ikataha ku wena.+6 Naha yahao ikatala* likamele zeñata,Zona likamele zabaana za kwa Midiani ni kwa Efa.+Kaufela babazwa kwa Sheba bakataha;Bakashimba gauda ni insense yesweu.Bakashaela milumbeko ya Jehova.+7 Mitapi ya Kedare+ kaufela ikakubukanyezwa ku wena.Lingu zabaana za Nebayoti+ lika kusebeleza.Likalumelezwa kutaha fa aletare yaka,+Mi nikakabisa ndu yaka yetezi kanya.*+8 Ki bo mañi ba, babafufa sina malu,Sina maiba afufela kwa mandu aona?*9 Kakuli lioli lika nisepa;+Lisepe za Tareshishi lizamaya kwapili,*Litisa bana bahao babashimani kuzwa kwahule,+Hamoho ni silivera yabona ni gauda yabona,Kubatisa kwa libizo la Jehova Mulimu wahao ni ku Yakenile wa Isilaele,Kakuli ukatahisa kuli ukutekiwe.*+10 Bazwahule bakayaha mamota ahao,Mi malena babona baka kusebeleza,+Kakuli nika kunata kabakala buhali bwaka,Kono nika kushemuba kabakala sishemo saka.+11 Minyako yahao ikasiyala ikwaluhile kamita;+Haina kukwaliwa musihali kamba busihu,Ilikuli tutu ya macaba itiswe ku wena,Mi malena baona ki bona babaka etelela.+12 Kakuli sicaba kaufela ni mubuso kaufela zesike za kusebeleza lika yundiswa,Mi macaba akasinyiwa kufeleleza.+13 Kanya ya Lebanoni ikataha ku wena,+Yona kota ya junipa, kota ya ashi, hamoho ni kota ya siprese,+Kuli nikabise sibaka saka sesikenile;Nikakutekisa sibaka sa mahutu aka.+14 Bana ba batu bane bakunyandisa bakato kubama fapilaa hao;Kaufela baba kushwaula bakakubama kwa mahutu ahao,Mi baka kubiza muleneñi wa Jehova,Yena Sione wa Yakenile wa Isilaele.+15 Mwa sibaka sa kuli uyubekiwe ni kutoiwa, kusina mutu yafita ku wena,+Nikatahisa kuli batu babe ni tabo kuya kuile kabakala hao,Ube yatahisa tabo mwa masika kaufela.+16 Mi ukanwa mabisi a macaba,+Ukaanya mazwele a malena;+Mi ukaziba kuli na, Jehova, ki na Mupilisi wahao,Mi Yamaata wa Jakobo ki yena Muliululi wahao.+17 Mwa sibaka sa kopa nikatisa gauda,Mi mwa sibaka sa sipi nikatisa silivera,Mwa sibaka sa kota nikatisa kopa,Mi mwa sibaka sa macwe nikatisa sipi;Mi nikaketa kozo kuli ibe muokameli wahaoNi kuluka kuli kube mubelekisi wahao.+18 Mifilifili haisana kuutwahala mwa naha yahao,Nihaiba sinyeho ni matota kwa milulwani yahao.+Mi mamota ahao uka abiza Puluso,+ minyako yahao uibize Milumbeko.19 Lizazi halisana kuba liseli lahao musihali,Mi kweli haisana kukubenyiseza liseli layona,Kakuli Jehova ukaba liseli lahao la kamita,+Mi Mulimu wahao ukaba yena bunde bwahao.+20 Lizazi lahao halisana kulikela,Mi liseli la kweli yahao halina kufela,Kakuli Jehova ukaba liseli lahao la kamita,+Mi mazazi akulila kwa hao akafela.+21 Mi batu bahao kaufela bakaba babalukile;Bakaluwa naha kuya kuile.Ki bona simela sene nicezi,Ili musebezi wa mazoho aka,+ kuli nilumbekwe.+22 Yomunyinyani ukafetuha babaeza 1,000Mi yafokola ukafetuha sicaba sesimaata.Na, Jehova, nikaakufisa kueza cwalo ka nako ya teñi.”
ssw_Latn